text: Esbjerg fB tæt på Lyngby-profil
  08 januar 2014 kl. 15.50
  Ifølge TV SYDs kilder er Lyngbys David Boysen lige nu i Esbjerg for at forhandle kontrakt.
  Kantspilleren David Boysens kontrakt med Lyngby udløb ved årsskiftet. I Esbjerg kan han blive genforenet med sin tidligere cheftræner Niels Frederiksen.
  Tidligere har cheftræner Niels Frederiksen hentet højrebacken Ryan Johnson Laursen i sin gamle klub.
  -Det er ikke noget jeg kan sige så meget om. Rygterne går jo hurtigt i den her branche. Han er en spændende spiller, som vi har fulgt, men jeg kan hverken be- eller afkræfte rygtet, fortæller Niels Erik Søndergård, medlem af den sportslige ledelse, til TV SYD.
  David Boysens agent, Niclas Jensen, kan ikke sige meget mere.
  -Det er ikke noget jeg kan hverken be- eller afkræfte. Esbjerg er en interessant klub for en spiller som David Boysen, så det er da klart noget, vi vil kigge på med interesse, hvis der skulle komme noget konkret, siger Niclas Jensen til TV SYD.
  